stanford-oval/wikipedia huggingface dataset:
Aina ja iankaiken
Kappaleet > A-puoli

Aina ja iankaiken, aamen ( - Forever And Ever, Amen - ) - 3:11
Jeesus oli mutakuono ( - Jesus Was A Capricorn - ) - 2:46
Tili meni - 3:11
Syyllisyys blues - 2:55
On se hyvä (ettei lehmät lennä) - 3:43
Aamun myötä ( - Come Sundown - ) - 3:12
Kappaleet > B-puoli

Takaisin tielle taas ( - Back On The Road Again - ) - 3:59
Vanhakainuulainen kansantapa ( - Family Tradition - ) - 3:55
Hra Tampuurimies ( - Mr. Tambourine Man - ) - 4:24
Balladi Jose Cuervosta - 6:11
Jaloviinaa ( - Canadian Whiskey - ) - 2:36
Aaron Taylor-Johnson

| Aaron Taylor-Johnson |
| --- | --- |
 Taylor-Johnson San Diegon Comic-Conissa vuonna 2014.
Henkilötiedot
Koko nimi:  Aaron Perry Taylor-Johnson
Syntynyt: 13. kesäkuuta 1990 (ikä 34) Buckinghamshire, Englanti
Ammatti:  näyttelijä
Puoliso:  Sam Taylor-Johnson (vih. 2012)
Lapset:  2
Näyttelijä
Aktiivisena:  1996–
Merkittävät roolit:   Kick-Ass  Raakalaiset  Anna Karenina  Yön eläimet 
Palkinnot
 Parhaan miessivuosan Golden Globe  2016 Yön eläimet 
Aiheesta muualla
IMDb 
Elonet
Aaron Perry Taylor-Johnson (os. Johnson; s. 13. kesäkuuta 1990 Buckinghamshire) on englantilainen Golden Globe -palkittu näyttelijä, joka on esiintynyt muun muassa elokuvissa Nowhere Boy, Kick-Ass, Raakalaiset, Avengers: Age of Ultron ja Yön eläimet.
21. kesäkuuta 2012 Aaron Johnson meni naimisiin ohjaaja Sam Taylor-Woodin kanssa. Silloin pari vaihtoi sukunimekseen Taylor-Johnson. He olivat tavanneet Johnsonin näytellessä John Lennonia Taylor-Woodin Nowhere Boyssa (2009). Pariskunnalla on vuosina 2010 ja 2012 syntyneet lapset. Lisäksi Taylor-Woodilla on kaksi lasta aiemmasta avioliitostaan.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2002 | Tom ja Thomas – salaperäiset kaksoset | Tom & Thomas | Tom / Thomas |
| 2003 | Shanghai Knights | Shanghai Knights | Charlie Chaplin |
| 2004 | Dead Cool | Dead Cool | George |
| 2006 | Rosvoruhtinas | The Thief Lord | Prosper |
| 2006 | Silmänkääntäjä | The Illusionist | Young Eisenheim |
| 2006 | Fast Learners | Fast Learners | Neil |
| 2007 | The Magic Door | The Magic Door | Flip |
| 2008 | Dummy | Dummy | Danny |
| 2008 | Angus, Thongs and Perfect Snogging | Angus, Thongs and Perfect Snogging | Robbie |
| 2009 | The Greatest | The Greatest | Bennett Brewer |
| 2009 | Nowhere Boy | Nowhere Boy | John Lennon |
| 2010 | Kick-Ass | Kick-Ass | David ”Dave” Lizewski / Kick-Ass |
| 2010 | Chatroom | Chatroom | William |
| 2011 | Albert Nobbs | Albert Nobbs | Joe |
| 2012 | Raakalaiset | Savages | Ben |
| 2012 | Anna Karenina | Anna Karenina | kreivi Vronsky |
| 2013 | Kick-Ass 2 | Kick-Ass 2 | David ”Dave” Lizewski / Kick-Ass |
| 2014 | Captain America: The Return of the First Avenger | Captain America: The Winter Soldier | Pietro Maximoff (cameo) |
| 2014 | Godzilla | Godzilla | Ford |
| 2015 | Avengers: Age of Ultron | Avengers: Age of Ultron | Pietro Maximoff |
| 2016 | Yön eläimet | Nocturnal Animals | Ray |
| 2017 | The Wall | The Wall | Allen ”Ize” Isaac |
| 2018 | Outlaw King | Outlaw King | James Douglas |
| 2018 | A Million Little Pieces | A Million Little Pieces | James Frey |
| 2020 | Tenet | Tenet | Ives |
| 2021 | The King’s Man | The King’s Man | Lee Unwin |
| 2022 | Bullet Train | Bullet Train | Tangerine |
| 2023 | Kraven the Hunter | Kraven the Hunter | Sergei Kravinoff / Kraven Saalistaja |
| 2024 | Nosferatu | Nosferatu | Friedrich Harding |
Televisioelokuvat
| Vuosi | Suomenkielinen nimi | Alkuperäinen nimi | Rooli |
| 2002 | The Apocalypse | The Apocalypse | Johanan |
| 2003 | Behind Closed Doors | Behind Closed Doors | Sam Goodwin |
| 2006 | The Best Man | The Best Man | Michael 15-vuotiaana |
| 2007 | Sherlock Holmes and the Baker Street Irregulars | Sherlock Holmes and the Baker Street Irregulars | Finch |
Aiheesta muualla

Wikimedia Commonsissa on kuvia tai muita tiedostoja aiheesta .
Aaron Taylor-Johnson Internet Movie Databasessa. (englanniksi)
1670-luku

| --- | --- |
Vuosisadat: 1400-luku · 1500-luku · 1600-luku · 1700-luku · 1800-luku
Vuosikymmenet: 1590-luku · 1600-luku · 1610-luku · 1620-luku · 1630-luku · 1640-luku 1650-luku · 1660-luku · 1670-luku · 1680-luku · 1690-luku · 1700-luku
Vuodet: 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609 1610 · 1611 · 1612 · 1613 · 1614 · 1615 · 1616 · 1617 · 1618 · 1619 1620 · 1621 · 1622 · 1623 · 1624 · 1625 · 1626 · 1627 · 1628 · 1629 1630 · 1631 · 1632 · 1633 · 1634 · 1635 · 1636 · 1637 · 1638 · 1639 1640 · 1641 · 1642 · 1643 · 1644 · 1645 · 1646 · 1647 · 1648 · 1649 1650 · 1651 · 1652 · 1653 · 1654 · 1655 · 1656 · 1657 · 1658 · 1659 1660 · 1661 · 1662 · 1663 · 1664 · 1665 · 1666 · 1667 · 1668 · 1669 1670 · 1671 · 1672 · 1673 · 1674 · 1675 · 1676 · 1677 · 1678 · 1679 1680 · 1681 · 1682 · 1683 · 1684 · 1685 · 1686 · 1687 · 1688 · 1689 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709
Tapahtui vuosikymmenen aikana

Kolmas Englannin–Hollannin sota käytiin vuosina 1672–1674 ja Ranskan–Hollannin sota vuosina 1672–1679. Sodissa oli mukana useita muitakin maita.
Vuonna 1676 alkanut Venäjän–Turkin sota päättyi 1681 Bahtšisarain rauhaan.
Isaac Newton ja Gottfried Leibniz kehittivät toisistaan tietämättä differentiaali- ja integraalilaskennan.
Kasakat kapinoivat Ukrainassa Stenka Razinin johdolla. Razin surmattiin 1671.
Wienissä raivosi ruttoepidemia 1679.
Englantilainen Henry Morgan toimi merirosvona Karibialla.
Tärkeitä henkilöitä

Ludvig XIV, Ranskan kuningas
Leopold I, Pyhän saksalais-roomalaisen keisarikunnan keisari
Kaarle II, Espanjan kuningas
Fredrik Vilhelm, Brandenburg-Preussin vaaliruhtinas
Vilhelm III Oranialainen, Alankomaiden käskynhaltija
Klemens X, paavi
Aleksei I, Venäjän tsaari
Fjodor III, Venäjän tsaari
Kaarle II, Britannian kuningas
Kaarle XI, Ruotsin kuningas
Mehmed IV, Osmanien valtakunnan sulttaani
Reigen, Japanin keisari
Kangxi, Kiinan keisari
Pietari Brahe, Turun akatemian kansleri
John Bunyan, englantilainen kirjailija
William Penn, englantilainen uudisraivaaja
Jean Racine, ranskalainen näytelmäkirjailija
Syntyneitä

Pietari Suuri 1672
Kuolleita

Molière 1673
Aaron Stone

Aaron Stone on yhdysvaltalainen Disney XD -kanavalla esitetty draamasarja, jonka kohderyhmänä on kouluikäiset pojat. Sarjan tarkoituksena oli saada pojat takaisin Disney Channellille tytöille suunnattujen suosittujen Hannah Montanan ja High School Musicalin jälkeen. Sarjaa tehtiin kaksi tuotantokautta eli yhteensä 35 jaksoa vuosina 2009–2010.
Juoni

16-vuotias Charlie Landers pelaa Hero Rising -videopeliä, jossa hänellä on avatarinaan hahmo nimeltä Aaron Stone. Avausjaksossa pelin kehittäjä on yhteydessä Charlieen ja kertoo tälle totuuden Hero Risingista – se ei ole vain peli. Pelin juoni onkin todellinen ja Charlien tulee pelin parhaana pelaajana ryhtyä tosielämän Aaron Stoneksi ja pelastaa maailma.
Charlie pukeutuu videopelihahmonsa Aaron Stonen univormuun ja saa käyttöönsä kehittyneitä aseita ja laitteita, samoja kuin mitä pelissäkin. Hänellä on myös SSJ360-niminen alus (Super Sonic Jet 360 m/s, ääntä nopeampi suihkukone). Charliella on myös apulaisia: androidi S.T.A.N (Superkykyinen Taktinen Avustava Neoihminen) ja kolme muuta Hero Risingin pelaajaa: Emma Lau sekä intialaiset veljekset Vas ja Ramdas Mehta.
Omega Defiance on maailman seitsemän suurimman neron muodostama liitto, jota vastaan Aaron Stone kamppailee. Se oli alun perin pelin kehittäjän T. Abner Hallin kokoama aivoriihi, jonka tarkoituksena oli parantaa ihmiskuntaa. He valmistivat seerumin, jonka tarkoitus oli lisätä heidän älykkyyttään, ja uteliaina nauttivat sitä ennen testikokeiluja. Seerumi ei lisännytkään heidän älykkyyttään, vaan teki heistä aggressiivisempia. Heidän tavoitteenaan on vallata maailma.
Hahmot ja näyttelijät

Charlie Landers (Kelly Blatz): Päähenkilö, joka ryhtyy tosielämän Aaron Stoneksi.
T. Abner Hall (Martin Roach): Pelin kehittäjä ja Omega Defiancen perustajajäsen.
Androidi S.T.A.N (J. P. Manoux): Aaron Stonen apulainen.
Emma Lau (Tania Gunadi): Hero Risingin pelaaja, Aaron Stonen apulainen.
Vas ja Ramdas Mehta (Vasanth Saranga, Jesse Rath): intialaiset Hero Risingin pelaajat, Aaron Stonen apulaiset.
Tri. Necros (Anthony J. Mifsud): Kemisti, joka luo vaarallisia kemikaaleja ja myrkkyjä. Omega Defiancen jäsen.
Xero (Steven Yaffee): Tietokonenero, joka suunnittelee huipputeknistä varustusta Omega Defiancelle. Hän on Xero Industriesin omistaja. Hän puhuu yleensä internet-slangia, jonka takia hänellä on paljon sosiaalisia ongelmia.
Helix (Xhemi Agaj): Geneetikko, joka luo verenhimoisia mutantteja risteyttämällä ihmisiä ja muita eläinlajeja. Hän puhuu albanialaisella aksentilla. Omega Defiancen jäsen.
Cerebella (Sarain Boylan): Neurologi, joka on erikoistunut mielenhallintaan. Hän on Omega Defiancen ainoa naispuolinen jäsen.
Zefir (Tom McCamus): Meteorologi, joka käyttää säätä aseena laitteiden avulla. Emma oli ennen hänen oppilaansa. Omega Defiancen jäsen.
Kenraali Cross (Michael Copeman): Sotilasteknologian asiantuntija, joka suunnittelee Omega Defiancen aseistuksen.
Kronis (Kent Staines): Kvanttifyysikko, joka on erikoistunut ajanhallintaan. Hänen suurin tavoitteensa on rakentaa aikakone. Omega Defiancen jäsen.
Aiheesta muualla

Aaron Stone Internet Movie Databasessa (englanniksi)
1655

| --- | --- |
Vuosisadat: 1400-luku · 1500-luku · 1600-luku · 1700-luku · 1800-luku
Vuosikymmenet: 1590-luku · 1600-luku · 1610-luku · 1620-luku · 1630-luku · 1640-luku 1650-luku · 1660-luku · 1670-luku · 1680-luku · 1690-luku · 1700-luku
Vuodet: 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609 1610 · 1611 · 1612 · 1613 · 1614 · 1615 · 1616 · 1617 · 1618 · 1619 1620 · 1621 · 1622 · 1623 · 1624 · 1625 · 1626 · 1627 · 1628 · 1629 1630 · 1631 · 1632 · 1633 · 1634 · 1635 · 1636 · 1637 · 1638 · 1639 1640 · 1641 · 1642 · 1643 · 1644 · 1645 · 1646 · 1647 · 1648 · 1649 1650 · 1651 · 1652 · 1653 · 1654 · 1655 · 1656 · 1657 · 1658 · 1659 1660 · 1661 · 1662 · 1663 · 1664 · 1665 · 1666 · 1667 · 1668 · 1669 1670 · 1671 · 1672 · 1673 · 1674 · 1675 · 1676 · 1677 · 1678 · 1679 1680 · 1681 · 1682 · 1683 · 1684 · 1685 · 1686 · 1687 · 1688 · 1689 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709
Tapahtumia

Titan löydettiin
Hollantilaiset valloittivat Pohjois-Amerikkaan vuonna 1638 perustetun Uuden Ruotsin siirtokunnan.
Oulussa oli laaja tulipalo.
Suomessa siirryttiin vanhasta suomalaisesta peninkulmasta ruotsalaiseen peninkulmaan.
Syntyneitä

1. tammikuuta – Christian Thomasius, saksalainen filosofi ja oikeustieteilijä (k. 1728)
14. tammikuuta – Bernard de Montfaucon, ranskalainen benediktiinimunkki, arkeologian uranuurtaja ja kreikkalaisen paleografian perustaja (k. 1741)
2. helmikuuta – Matias Martinus, suomalainen pappi ja kielitieteilijä (k. 1728)
7. helmikuuta – Jean François Regnard, ranskalainen näytelmäkirjailija (k. 1709)
18. helmikuuta – Pietro Giovanni Guarneri, italialainen viulunrakentaja (k. 1720)
16. maaliskuuta – Petrus Serlachius, suomalainen kirkkoherra, lääninrovasti ja valtiopäivämies (k. 1738)
4. toukokuuta – Bartolomeo Cristofori, italialainen soitinrakentaja, pianon keksijä (k. 1731)
13. toukokuuta – Innocentius XIII, Michelangelo dei Conti, paavi (k. 1724)
4. kesäkuuta – Cornelius Cruys, norjalaissyntyinen Venäjän laivaston amiraali (k. 1727)
14. kesäkuuta – Johan Paulinus, suomalainen kreivi, valtaneuvos ja maaherra (k. 1732)
17. heinäkuuta – Johan Gabriel Sparwenfeld, ruotsalainen kielitieteilijä (k. 1727)
24. marraskuuta – Kaarle XI, Ruotsin kuningas (k. 1697)
27. joulukuuta – Juhana Cajanus, suomalainen professori ja virsirunoilija (k. 1681)
David von Krafft, ruotsalainen taidemaalari (k. 1724)
Jakob Lybeck, suomalainen pappi ja pasunisti (k. 1693)
Olof Mört, ruotsalainen maanmittari ja kartoittaja (k. 1703)
Olaus Sirma, saamelainen pappi ja runoilija (k. 1719)
Robert de Visée, ranskalainen säveltäjä ja muusikko (k. 1732)
Giovanni Zamboni, italialainen säveltäjä ja luutisti (k. 1720)
Kuolleita

7. tammikuuta – Innocentius X, paavi (s. 1574)
28. maaliskuuta – Brandenburgin Maria Eleonoora, Maria Eleanore von Hohenzollern, saksalainen prinsessa ja Ruotsin kuningatar, Kustaa II Aadolfin puoliso (s. 1599)
14. huhtikuuta – Johann Erasmus Kindermann, saksalainen urkuri ja säveltäjä (s. 1616)
14. heinäkuuta – Friedrich von Logau, saksalainen runoilija (s. 1605)
28. heinäkuuta – Cyrano de Bergerac, ranskalainen kolmikymmenvuotisen sodan veteraani ja kirjailija (s. 1619)
24. lokakuuta – Pierre Gassendi, ranskalainen filosofi, tiedemies, matemaatikko ja libertiini (s. 1592)
13. joulukuuta – Olaus Bureus, ruotsalainen lääkäri ja lakimies (s. 1578)
Laurentius Laurinus, ruotsalainen pappi, historioitsija ja virsirunoilija (s. 1573 tai 1577)
Aiheesta muualla

Kuvia tai muita tiedostoja aiheesta 1655 Wikimedia Commonsissa
13 (luku)

| --- | --- |
Luonnolliset luvut
13 ← 10 11 12 13 14 15 16 17 18 19 →
Kardinaaliluku: kolmetoista
Järjestysluku: kolmastoista
Tekijät: 1, 13
Alkutekijät:  13

Roomalainen numero: XIII
Binääriluku: 1101
Oktaaliluku: 15
Duodesimaaliluku: 11
Heksadesimaaliluku: D
Vigesimaaliluku: D
13 (kolmetoista) on luonnollinen luku, jota edeltää luku 12 ja seuraa luku 14.
Matematiikassa > Alkulukuihin liittyen

13 on alkuluku, 11:n alkulukupari ja 17:n alkulukuserkku.
13 on Pythagoraan alkuluku:  4\cdot 3+1.
13 on Mersennen alkuluvun  2^{13}-1 eksponentti.
13 on toinen alkuluku takaperin kymmenjärjestelmässä (31).
13 on toinen alkuluku takaperin binäärijärjestelmässä:  13=1101_{2} ja  1011_{2}=11.
13 on toinen alkuluku takaperin oktaalijärjestelmässä:  13=15_{8} ja  51_{8}=41.
Matematiikassa > Muissa yhteyksissä

13 kuuluu Fibonaccin lukujonoon.
13 on onnellinen luku kymmenjärjestelmässä:  1^{2}+3^{2}=10 ja  1^{2}+0^{2}=1.
13 on onnekas luku (engl. lucky number).
13 on tähtiluku, eli niin monesta pisteestä tai täplästä voidaan muodostaa kuusikanta eli kuusisakarainen tähti (katso kuva).
13 on keskitetty neliöluku eli kahden peräkkäisen neliöluvun summa:  2^{2}+3^{2}.
13 on keskitetty ikosaedriluku.
13 on palindromi kolmijärjestelmässä (1113).
13 kuuluu Ulamin lukuihin.
13 kuuluu Narayanan lehmiksi kutsuttuun lukujonoon.
Arkhimedeen kappaleita on 13, jos peilikuvia ei lasketa erikseen.
Torus voidaan jakaa kolmella tasolla enintään 13 osaan.
Luonnontieteissä

Alumiinin järjestysluku alkuaineiden jaksollisessa järjestelmässä on 13.
Hiili-13 on hiilen vakaa isotooppi.
Magnesium-25 on magnesiumin vakaa isotooppi, jonka neutroniluku on 13.
13 Egeria on pikkuplaneetta.
Messier 13 on Herkuleen suuri pallomainen tähtijoukko.
Magicicada-kaskailla on 13 tai 17 vuoden elinkierto lajista riippuen.
Uskomuksia

Kolmeatoista pidetään usein taikauskoisesti epäonnen lukuna, vaikka se matemaattisesti kuuluukin onnellisiin lukuihin. Kristillisessä perinteessä epäonnen luku tulee siitä, että kiirastorstaina viimeisellä ehtoollisella Jeesuksen pöydässä oli kolmetoista aterioitsijaa (kaksitoista opetuslasta sekä Jeesus itse).
Kuukauden kolmattatoista päivää pidetään epäonnen päivänä, kun se osuu perjantaille.
Lukuun kolmetoista kohdistuvaa pelkoa kutsutaan triskaidekafobiaksi.
Kulttuurissa

XIII on belgialainen sarjakuva, johon pohjautuen on tehty samannimiset tietokonepeli ja televisioelokuva.
13 on Brian Setzerin sooloalbumi vuodelta 2006.
13. Yö on Yön albumi.
13 ja risat on elokuva.
Apollo 13 on elokuva.
Hyökkäys poliisiasemalle 13 on elokuva.
Ocean’s Thirteen on elokuva.
Perjantai 13. on elokuvasarja.
Warehouse 13 on televisiosarja.
Final Fantasy XIII on videopeli.
Muissa yhteyksissä

Tavallisessa korttipakassa on neljä maata, joissa jokaisessa on kolmetoista korttia.
Valtatie 13 kulkee Kokkolan ja Lappeenrannan välillä.
Eurooppatie E13 kulkee Yhdistyneessä kuningaskunnassa.
Yhdysvaltain lipun 13 raitaa symboloivat Isosta-Britanniasta itsenäistyneitä Kolmeatoista siirtokuntaa.
Leipurin tusina tarkoittaa kolmeatoista.
Apollo 13 oli Nasan kuuluisa avaruuslento.
Aleksi 13 on suomalainen myymäläketju.
Rot13 on salausmenetelmä.
Aiheesta muualla

Kuvia tai muita tiedostoja aiheesta 13 (luku) Wikimedia Commonsissa
13 tähtilukuna.
Ajla Del Ponte

| Mitalit | Mitalit | Mitalit |  |
| --- | --- | --- | --- |
|  Ajla Del Ponte 2020. |  Ajla Del Ponte 2020. |  Ajla Del Ponte 2020. |  |
Maa:   Sveitsi
Naisten yleisurheilu
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Toruń 2021 | 60 metriä |  |
Ajla Del Ponte (s. 15. heinäkuuta 1996 Locarno) on sveitsiläinen pikajuoksija, sisäratojen Euroopan-mestari.
Del Ponte karsiutui 2014 Eugenen alle 20-vuotiaiden MM-kilpailuissa 100 metrin alkuerissä ja kuului viidenneksi sijoittuneeseen Sveitsin joukkueeseen 4 × 100 metrin viestissä. Eskilstunan alle 20-vuotiaiden EM-kilpailuissa 2015 hän karsiutui 200 metrin alkuerissä. Seuraavana vuonna hän sijoittui Amsterdamin EM-kilpailuissa pikaviestissä neljänneksi ja karsiutui Rio de Janeiron olympialaisissa saman lajin alkuerissä.
Del Ponte karsiutui 60 metrin välierissä Belgradin sisäratojen EM-kilpailuissa 2017. Saman vuoden Bydgoszczin alle 23-vuotiaiden EM-kilpailuissa hän saavutti 4 × 100 metrin viestissä pronssia ja sijoittui 100 metrillä viidenneksi. Lontoon MM-kilpailuissa hän oli pikaviestissä viides. Taipein universiadeissa hän oli voittamassa kultaa 4 × 100 metrin viestissä ja sijoittui 100 metrillä kahdeksanneksi.
Del Ponte karsiutui 60 metrin välierissä Birminghamin MM-hallikilpailuissa 2018. Berliinin EM-kilpailuissa hän karsiutui 100 metrillä välierissä ja oli Sveitsin joukkueen jäsenenä neljäs pikaviestissä. Glasgow'n sisäratojen EM-kilpailuissa 2019 hän sijoittui 60 metrillä kahdeksanneksi. Napolin universiadeissa hän saavutti kultaa 4 × 100 metrin viestissä ja hopeaa 100 metrillä ajalla 11,33. Dohan MM-kilpailuissa 2019 hän karsiutui 100 metrin alkuerissä ja oli pikaviestissä neljäs.
Del Ponte voitti 60 metrin sisäratojen Euroopan-mestaruuden Toruńissa 2021 Sveitsin ennätystä sivunneella ajalla 7,03. Hän juoksi vuonna 2021 järjestettyjen Tokion olympialaisten 100 metrin alkuerissä tuolloisen Sveitsin ennätyksen 10,91. Loppukilpailussa hän sijoittui viidenneksi ajalla 10,97. Hän kuului lisäksi neljänneksi sijoittuneeseen Sveitsin joukkueeseen 4 × 100 metrin viestissä. Eugenen MM-kilpailuissa 2022 hän karsiutui 100 metrin alkuerissä.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 100 m | 10,90 | La-Chaux-de-Fonds | 14. elokuuta 2021 |
| 200 m | 22,38 | La-Chaux-de-Fonds | 14. elokuuta 2021 |
Henkilökohtaiset ennätykset > Sisäradat

| Laji | Aika | Paikka | Päivä |
| --- | --- | --- | --- |
| 60 m | 7,03 | Toruń | 7. maaliskuuta 2021 |
| 200 m | 23,39 | Magglingen | 21. helmikuuta 2021 |
Affoltern

Affoltern tarkoittaa muun muassa seuraavaa:
Affoltern, Zürichin kaupunginosa ja entinen kunta, Affoltern bei Zürich
Affoltern am Albis, kaupunki Pohjois-Sveitsissä Zürichin kantonissa
Affoltern im Emmental, kunta Keski-Sveitsissä Bernin kantonissa
Grossaffoltern, aiemmin Affoltern, kunta Keski-Sveitsissä Bernin kantonissa.
Sanan alkuperä

Sana Affoltern juontaa juurensa vanhan yläsaksan sanaan Apfelbaum (saks. omenapuu).
Aleksander Nissinen

Johan Aleksander Nissinen (Nissin) (5. tammikuuta 1817 Sortavalan pitäjä – 5. tammikuuta 1892 Sortavala) oli suomalainen Sortavalassa vaikuttanut kauppias ja kauppaneuvos.
Nissisen vanhemmat olivat kauppias Carl Johan Nissinen (1773–1821) ja Maria Catharina Schening. Nissisen suku tuli Sortavalaan jo Ruotsin vallan aikana. Nissisen isän kuoltua hänen leskensä Catharina Nissinen meni naimisiin 1824 opettaja ja kauppias Fredrik Saukon kanssa, joka yhdisti Nissisen liikkeen omaan liikkeeseensä. Saukon kuoltua 16-vuotias Aleksander Nissinen alkoi hoitaa äitinsä nimissä ollutta liikettä ja vuonna 1838 hän sai liikkeen omiin nimiinsä. Liike harjoitti pääasiassa jauhokauppaa ja Nissinen toimi myös maanviljelijänä. Sortavalan kauppiaat välittivät maa- ja metsätaloustuotteita pääasiassa Pietarin markkinoille ja toivat Venäjältä Itä-Suomeen viljaa. Sortavalan merkitys kauppakaupunkina alkoi kuitenkin vähentyä sen jälkeen kun Joensuun kaupunki perustettiin 1848 ja Saimaan kanava avattiin liikenteelle 1856.
Aleksander Nissinen ja liikemies Christian Edvard Boehm perustivat 1857 yhdessä käkisalmelaisten osakkaiden kanssa Finska Ladoga Ångfartygsaktiebolaget-nimisen yrityksen, joka hankki 1859 Englannista Valamo-nimisen siipirataslaivan Laatokan ja Pietarin väliseen matkustaja- ja tavaraliikenteeseen. 1870-luvulla Nissinen oli osakkaana laivayhtiössä, jonka siipirataslaiva Helmi liikennöi Sortavala–Impilahti–Salmi-linjalla. Samoihin aikoihin Nissisen omistama Laatokka-yhtiö järjestettiin uudelleen ja yhtiö hankki Ruotsista S/S Ladoga-nimisen höyrylaivan. Sortavalan ja Pietarin väliä kulkenut S/S Ladoga vei Pietariin paperimassaa ja puunjalostusteollisuustuotteita ja toi sieltä paluulastina viljaa. Nissinen sai kauppaneuvoksen arvon 1881.
Aleksander Nissinen oli naimisissa vuodesta 1858 kauppias Peter Bergin tyttären Anna Fredrika Bergin kanssa. Heidän lapsiaan olivat maanviljelysneuvos, kansanedustaja Oskar Nissinen, kunnallisneuvos, kauppias Karl (Kalle) Nissinen ja liikemies Aleksander Nissinen.
Adam Brooks

| Adam Brooks |
| --- | --- |

Henkilötiedot
Syntynyt: 6. toukokuuta 1996 (ikä 28) Winnipeg, Manitoba, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  178 cm
Paino:  81 kg
Seura
Seura:  EHC München
Sarja:  DEL
Pelinumero:  77
Pelaajaura
Pääsarjaura:  2017–
Aik. seurat:  Regina Pats (WHL) Toronto Maple Leafs (NHL) Toronto Marlies (AHL) Montreal Canadiens (NHL) Vegas Golden Knights (NHL) Henderson Silver Knights (AHL) Winnipeg Jets (NHL) Lehigh Valley Phantoms (AHL)
NHL-varaus:  92. varaus, 2016 Toronto Maple Leafs
Adam Brooks (s. 6. toukokuuta 1996 Winnipeg, Manitoba) on kanadalainen jääkiekkoilija, joka pelaa Saksan pääsarjassa DEL-liigajoukkue EHC Münchenissä. Hän on Toronto Maple Leafsin neljännen kierroksen varaus vuodelta 2016. Pelipaikaltaan Brooks on keskushyökkääjä.